ai4bharat/Pralekha huggingface dataset:
वाणिज्य एवं उद्योग मंत्रालय
फीस कम करके आईपीआर इको-सिस्टम को बेहतर बनाना; नवोन्मेष और रचनात्मकता को पोषण प्रदान करना ज्ञान आधारित अर्थव्यवस्था में आवश्यक – पीयूष गोयल
ज्ञान आधारित अर्थव्यवस्था में नवोन्मेष और रचनात्मकता को पोषण प्रदान करने के महत्व को देखते हुए भारत ने बौद्धिक संपदा इको-सिस्टम को मजबूत करने के लिए गंभीर प्रयास किए हैं।
भारत के आर्थिक विकास में एमएसएमई की महत्वपूर्ण भूमिका को ध्यान में रखते हुए विभिन्न आईपीआर के लिए फीस को कम करने का प्रस्ताव दिया गया है।
|
|
आईपीआर
|
|
गतिविधि
|
|
श्रेणी
|
|
वर्तमान फीस
|
|
प्रस्तावित फीस
|
|
कमी 
|
|
पेटेंट
|
|
फाइलिंग
|
|
एमएसएमई
|
|
4000/ 4400
|
|
1600/ 1750
|
|
60
|
|
जांच के लिए अनुरोध
|
|
10000/ 11000
|
|
4000/ 4400
|
|
60
|
|
त्वरित जांच 
|
|
25000
|
|
8000
|
|
68
|
|
नवीकरण
|
|
2000 to 20000 
|
|
800 to 8000 
|
|
60
|
|
डिजाइन
|
|
फाइलिंग
|
|
एमएसएमई / स्टार्ट-अप
|
|
2000
|
|
1000
|
|
50
|
|
भौगोलिक संकेतक
|
|
पंजीयन
|
|
प्राधिकृत उपयोगकर्ता
|
|
500
|
|
शून्य
|
|
100
|
|
पंजीयन प्रमाणपत्र जारी करना
|
|
100
|
|
शून्य
|
|
100
|
|
नवीकरण
|
|
1000
|
|
शून्य
|
|
100
ई-फाइलिंग/दस्तावेज फाइलिंग की फीस संरचना। जीआई नियमों में संशोधन के लिए मसौदे को अधिसूचित किया गया।
सरकार ने 2016 में राट्रीय आईपीआर नीति लागू की थी। इससे देश में आईपीआर को मजबूत करने का मार्ग प्रशस्त हुआ। इससे पिछले पांच वर्षों के दौरान आईपी फाइलिंग की संख्या में वृद्धि दर्ज की गई।
|
|
आईपी आवेदनों की फाइलिंग
|
|
2013-14 की तुलना में 2018-19 में वृद्धि 
|
|
पेटेंट
|
|
18
|
|
ट्रेडमार्क
|
|
69
पेटेंट के लिए घरेलू फाइलिंग की संख्या 2013-14 में 22 प्रतिशत थी जो 2018-19 में 34 प्रतिशत हो गई है। बौद्धिक संपदा के लिए स्कूलों, कॉलेजों, विश्वविद्यालयों, अनुसंधान संस्थानों और औद्योगिक क्षेत्रों में जागरूकता अभियान चलाए गए।
|
|
आईपीआर आवेदनों का निपटारा
|
|
2013-14 की तुलना में 2018-19 में वृद्धि 
|
|
पेटेंट
|
|
353
|
|
ट्रेडमार्क
|
|
395
संचार एवं सूचना प्रौद्योगिकी मंत्रालय
भारतीय डाक 7वें अंतर्राष्ट्रीय योग दिवस के उपलक्ष्य में ‘विशेष कैंसिलेशन’ जारी करेगा
दिल्ली डाक सर्किल योग दिवस के अवसर पर एक विशेष कवर जारी करेगा
भारतीय डाक 21 जून, 2021 को भारतीय योग दिवस के महत्व को प्रदर्शित करने के उद्देश्य से एक ‘विशेष कैंसिलेशन’ का आयोजन करने जा रहा है। यह विशेष पहल 7वें अंतर्राष्ट्रीय योग दिवस  2021 के उपलक्ष्य में होगी।
योग और आईडीवाई वर्षों से डाक टिकट संग्रह के लिए लोकप्रिय विषय रहा है। 2015 में, डाक विभाग अंतर्राष्ट्रीय योग दिवस के अवसर पर दो स्मारक डाक टिकट और एक लघु पत्रक लेकर आया था। वर्ष 2016 में प्रधानमंत्री नरेन्द्र मोदी ने दूसरे अंतर्राष्ट्रीय योग दिवस के उपलक्ष्य में सूर्य नमस्कार पर स्मारक डाक टिकटों का एक सेट जारी किया था। वर्ष 2017 में, यूएन पोस्टल एडमिनिस्ट्रेशन  ने न्यूयॉर्क में अंतर्राष्ट्रीय योग दिवस के उपलक्ष्य में 10 योग आसनों का प्रदर्शन करने वाली टिकटों का एक सेट जारी किया था।
7वें अंतर्राष्ट्रीय योग दिवस  2021 के अवसर पर दिल्ली डाक सर्किल निम्नलिखित गतिविधियों का आयोजन कर रहा है : -
- दिल्ली में स्थित सभी डाक कार्यालय 17.06.2021 से बुक और डिलीवर की जा रहीं डाक पर “योग के साथ रहें, घर पर रहें” का संदेश दे रहे हैं।
- डाक घरों में आने वालों के बीच योग के प्रचार के लिए दिल्ली के 60 बड़े डाक घरों में एक वीडियो प्रदर्शित किया जा रहा है।
- 17.06.2021 को कोविड के बाद सुधार पर विशेष जोर के साथ योग पर एक वर्चुअल व्याख्यान सह प्रदर्शन सत्र का आयोजन किया गया था, जिसमें दिल्ली डाक सर्किल के अधिकारियों ने भाग लिया था।
- दिल्ली डाक सर्किल के विभिन्न प्रशासनिक/ परिचालन कार्यालयों पर 21.06.2021 को कोविड-19 प्रोटोकॉल का पालन करते हुए आईडीवाई पर योग सत्रों का आयोजन किया जाएगा।
- 21.06.2021 को 7वें अंतर्राष्ट्रीय योग दिवस पर दिल्ली सर्किल के मुख्य डाक प्रबंधक द्वारा नई दिल्ली जीपीओ  से एक विशेष कवर जारी किया जाएगा।
रक्षा मंत्रालय
सेना कमांडर सम्मेलन : 14-18 अक्टूबर 2019
माननीय रक्षा मंत्री ने 18 अक्टूबर 2019 को सेना के कमांडरों और सेना के अधिकारियों को संबोधित किया। उन्होंने अपने कार्यकाल के दौरान अपने तरह के इस पहले कार्यक्रम में सेना के सभी वरिष्ठ अधिकारियों से मिलने पर खुशी जताई। रक्षा मंत्री ने सशस्त्र बलों से संबंधित अपने छात्र एवं राजनीतिक जीवन के व्यक्तिगत अनुभवों और भावनाओं को साझा किया।
रक्षा मंत्री ने सेना को देश के सामने आने वाली सभी चुनौतियों- विद्रोह, सीमा अथवा एचएडीआर ड्यूटी- से निपटने वाला अंतिम उपाय करार दिया। रक्षा मंत्री ने जम्मू-कश्मीर में चुनौतियों से निपटने में अन्य सभी सुरक्षा एजेंसियों के साथ समन्वय में सेना की भूमिका की सराहना की और इसे अनुकरणीय बताया। रक्षा मंत्री ने दुनिया भर में युद्ध के तरीकों में हो रहे बदलाव पर बात की और भविष्य में गैर-पारंपरिक हथियारों के संभावित उपयोग पर सेना के कमांडरों का ध्यान आकर्षित किया। रक्षा मंत्री ने बेहतरीन प्रौद्योगिकी, साइबर, अंतरिक्ष, सूचना युद्ध एवं धारणा प्रबंधन डोमेन जैसे मुद्दों पर भी बात की। उन्होंने इन मोर्चों पर सेना द्वारा किए जा रहे कार्यों पर संतोष जताया। रक्षा मंत्री ने देश की सीमाओं पर कमांडरों के परिपक्व लेकिन दृढ़ दृष्टिकोण की सराहना की और परिधि सुरक्षा, छावनी में अनुशासन एवं तीनों सेनाओं की एकरूपता के लिए बाधाओं को दूर करने की आवश्यकता पर प्रकाश डाला। उन्होंने एकरूपता को परिचालन संबंधी आवश्यकता बताते हुए सेना को इसे हासिल करने के लिए प्रेरित किया। सीडीएस के बारे में बोलते हुए उन्होंने तीनों सेनाओं के कार्यों में बेहतर तालमेल सुनिश्चित करने में सीडीएस की महत्वपूर्ण भूमिका को दोहराया। रक्षा मंत्री ने सेना के सदभावना प्रयास की भी सराहना की और उन्होंने सेना द्वारा अर्जित ख्याति की रक्षा के लिए उन्हें प्रोत्साहित किया।
रक्षा तैयारियों पर बात करते हुए रक्षा मंत्री ने आश्वस्त किया कि कोई भी जटिलता सामने नहीं आएगी। हालांकि उन्होंने फील्ड कमांडरों को बजट संबंधी बाधाओं से भी अवगत कराया। रक्षा मंत्री ने कहा कि 'मेक इन इंडिया’ अभियान के तहत स्वदेशी युद्ध प्रणालियों के उत्पादन में सेना को भारतीय रक्षा उद्योग की मदद करनी चाहिए। रक्षा मंत्री ने ईसीएचएस के लिए बजट की कमी के मुद्दे पर सकारात्मक प्रतिक्रिया के साथ आश्वासन दिया। उन्होंने सेना के नेतृत्व को सैनिकों के पसंदीदा स्टेशनों पर बच्चों की निरंतर शिक्षा के लिए आवश्यक सुविधाएं सुनिश्चित करने के लिए कहा।
रक्षा मंत्री ने पूरे देश की उम्मीदों पर खरा उतरने के लिए सेना प्रमुख और सेना के वरिष्ठ नेतृत्व को धन्यवाद दिया। उन्होंने सेना के विभिन्न पदों एवं भूमिका में विश्वास जताया और संतोष व्यक्त किया।
अक्टूबर में होने वाले सेना के कमांडरों का सम्मेलन इस बार दिल्ली में 14-18 अक्टूबर, 2019 के दौरान आयोजित की गई। सम्मेलन के दौरान सभी महत्वपूर्ण और प्रासंगिक मुद्दों जिसमें क्षेत्र गठन के लिए परिचालन तत्परता, वर्तमान एवं भविष्य की परिचालन जरूरतों को पूरा करने के लिए प्रशिक्षण, संगठनात्मक पहलुओं सहित उच्च रक्षा प्रबंधन से संबंधित मुद्दों को शामिल किया गया। साथ ही सेना का पुनर्गठन एवं सुधार, सेना के सबसे महत्वपूर्ण संसाधन “द मैन” से संबंधित विभिन्न पहलुओं के बारे में सेना के शीर्ष नेतृत्व के बीच चर्चा हुई।
स्वास्थ्य एवं परिवार कल्याण मंत्रालय
भारत ने एक महत्वपूर्ण मील का पत्थर पार किया
डेढ़ महीने में पहली बार कोविड के उपचाराधीन रोगियों की संख्या आठ लाख से नीचे
कुल संक्रमितों के केवल 10.70 प्रतिशत सक्रिय मामले
भारत ने कोविड के खिलाफ अपनी लड़ाई में एक महत्वपूर्ण उपलब्धि हासिल की है। डेढ़ महीने के बाद पहली बार कोविड के उपचाराधीन रोगियों की संख्या आठ लाख से नीचे आई है।
देश के कुल सक्रिय मामलों की संख्या आज 7,95,087 है। यह आंकड़ा कुल मामलों का केवल 10.70प्रतिशत ही है। इससे पहले 1 सितंबर को कोविड मामलों की संख्या 8 लाख से नीचे  थी।
हर दिन ठीक होने वाले कोविड रोगियों की अधिकतम संख्या के साथ ही, भारत में सक्रिय मामलों की संख्या में लगातार गिरावट दर्ज करने का चलन जारी है।
भारत में इस महामारी से उबरने वालों की संख्या भी सर्वाधिक है। कुल 65 लाख से अधिक  रोगी इस संक्रमण से मुक्त हो चुके हैं। सक्रिय मामलों और स्वस्थ होने वालों के बीच अंतर लगातार बढ़ रहा है और अब यह 57,29,508 तक पहुंच चुका है।
पिछले 24 घंटों में 70,816 रोगी ठीक हुए और उन्हें छुट्टी दे दी गई है, जबकि 62,212 नए पुष्ट हुए मामले हैं। देश में कोविड से स्वस्थ होने की दर 87.78 प्रतिशत हो गई है।
राज्यों और केंद्र शासित प्रदेशों द्वारा संवर्धित देशव्यापी चिकित्सा अवसंरचना, केंद्र के मानक उपचार प्रोटोकॉल के कार्यान्वयन और डॉक्टरों, पैरामेडिक्स और पहली पंक्ति के कार्यकर्ताओं के समग्र समर्पण तथा प्रतिबद्धता के कारण ही भारत में मृत्यु दर में कमी आई है और इसके साथ ही रोगमुक्त होने वालों की कुल संख्या में लगातार वृद्धि हुई है। भारत एकमात्र ऐसा देश है, जहां पर सर्वाधिक कोविड मरीज़ ठीक हुए हैं और यह विश्व स्तर पर सबसे कम मृत्यु दर वाले देशों में से एक है। भारत में मृत्यु दर 1.52 प्रतिशत है। ये सक्रिय मामलों में लगातार गिरावट के परिणामस्वरूप हैं।
पुष्ट हुए नए मामलों में से लगभग 78 प्रतिशत मामले 10 राज्यों और केंद्र शासित प्रदेशों में से ही सामने आए हैं।
महाराष्ट्र में केवल एक दिन में 13,000 से अधिक मरीज़ स्वस्थ हुए हैं और इसके बाद कर्नाटक में 8,000 से अधिक रोगी संक्रमण मुक्त हुए हैं।
पिछले 24 घंटों में 62,212 नए पुष्ट मामले दर्ज किए गए।
इनमें से 79 प्रतिशथ मामले 10 राज्यों और केंद्रशासित प्रदेशों से हैं। महाराष्ट्र अभी भी 11,000 से अधिक मामलों के साथ सबसे आगे है इसके बाद कर्नाटक और केरल आते हैं। इन दोनों राज्यों में 7,000 से अधिक नए मामलों की संख्या दर्ज की गई है।
पिछले 24 घंटों में 837 कोविड मरीज़ों की मौत हुई है। इनमें से लगभग 82 प्रतिशत मौतें दस राज्यों तथा केंद्र शासित प्रदेशों में ही हुई हैं।
महाराष्ट्र में सर्वाधिक एक दिन में 306 रोगियों की मौतें हुई हैं।
केंद्र, कोरोना वैश्विक महामारी के खिलाफ सामूहिक लड़ाई में राज्य और केंद्रशासित प्रदेश सरकारों का पूरी तरह से समर्थन कर रहा है। स्वास्थ्य एवं परिवार कल्याण मंत्रालय ने केरल, कर्नाटक, राजस्थान, छत्तीसगढ़ और पश्चिम बंगाल में उच्च स्तरीय केंद्रीय दलों की प्रतिनियुक्ति की है। इन राज्यों में हाल के दिनों में नए कोविड रोगियों की संख्या में लगातार वृद्धि देखने को मिल रही है।
केंद्रीय दल कोविड महामारी के नियंत्रण, निगरानी, परीक्षण, संक्रमण की रोकथाम और नियंत्रण उपायों तथा पॉजिटिव मामलों के कुशल नैदानिक प्रबंधन को मजबूत करने की दिशा में राज्य के प्रयासों में पूरी मदद करेंगे। केंद्रीय दल समय-समय पर निदान और आगे की कार्रवाई से संबंधित चुनौतियों का प्रभावी ढंग से प्रबंधन करने में भी इनका मार्गदर्शन करेंगे।
प्रधानमंत्री कार्यालय
प्रधानमंत्री ने पैरालंपिक खेलों में ऊंची कूद में रजत पदक जीतने पर प्रवीण कुमार को बधाई दी
प्रधानमंत्री श्री नरेन्द्र मोदी ने टोक्यो पैरालंपिक खेलों में ऊंची कूद में रजत पदक जीतने पर प्रवीण कुमार को बधाई दी है।
अपने ट्वीट में प्रधानमंत्री ने कहा हैः
“#Paralympics में रजत पदक जीतने पर प्रवीण कुमार पर गर्व है। यह पदक उनकी कड़ी मेहनत और बेमिसाल समर्पण का नतीजा है। भावी प्रयासों के लिये उन्हें शुभकामनायें। #Praise4Para”
रक्षा मंत्रालय
शीर्ष पर परिवर्तन: वाइस एडमिरल अजय कोचर, एवीएसएम, एनएम ने कमांडेंट नेशनल डिफेंस एकेडेमी का प्रभार ग्रहण किया
वाइस एडमिरल अजय कोचर, एवीएसएम, एनएम ने एयर मार्शल संजीव कपूर, एवीएसएम, वीएम से पहलीअप्रैल 2022 को राष्ट्रीय रक्षा अकादमी के कमांडेंट का प्रभार ग्रहण किया।
राष्ट्रीय रक्षा अकादमी के पूर्व छात्र के रूप में, वाइस एडमिरल अजय कोचर को पहली जुलाई 1988 को भारतीय नौसेना में कमीशन प्रदान किया गया था। वह डिफेंस सर्विस स्टाफ कॉलेज, वेलिंगटन, नेवल वॉर कॉलेज, मुंबई और यूनाइटेड किंगडम में रॉयल कॉलेज ऑफ डिफेंस स्टडीज से स्नातक हैं।
फ्लैग ऑफिसर ने अपने 34 साल के करियर में अनेक महत्वपूर्ण और चुनौतीपूर्ण कमांड और स्टाफ प्रभार संभाले हैं। वह भारतीय नौसेना की सोर्ड आर्म पश्चिमी फ्लीट के फ्लीट कमांडर रहे हैं, जहां उन्होंने महत्वपूर्ण अभियानगत मिशनों, विदेशी द्विपक्षीय अभ्यासों और प्रमुख मानवीय सहायता एवं आपदा राहत  टास्किंग के लिए फ्लीट का नेतृत्व किया।उन्होंने भारत के एकमात्र विमानवाहक पोत आईएनएस विक्रमादित्य की कमान संभाली है और उनके कार्यकाल के दौरान पूर्व तथा पश्चिम दोनों तटों पर तैनाती के लिए विक्रमादित्य को बड़े पैमाने पर तैनात किया गया था। उनको कलिनिनग्राद, रूस में नौसेना के लिए एक अग्रिम फ्रिगेट को कमीशन करने का गौरव प्राप्त है।उनके अन्य कमांड अपॉइंटमेंट्स में ऑपरेशन पराक्रम के दौरान आईएनएस कृपाण, एक मिसाइल कार्वेट और मिसाइल पोत, पर तैनाती शामिल है।
फ्लैग ऑफिसर के स्टाफ अपॉइंटमेंट्स में जॉइंट डायरेक्टर नेवल प्लान्स और रक्षा मंत्रालय  के एकीकृत मुख्यालय में स्टाफ रिक्वायरमेंट्स में निदेशक पद शामिल हैं, जिसमें उन्होंने भारतीय नौसेना के लिए भविष्य के समुद्री परिप्रेक्ष्य और क्षमताओं में वृद्धि की योजना तैयार की। उन्होंने भारतीय नौसेना के लिए कैरियर प्रोजेक्ट्स के असिस्टेंट कंट्रोलर और वॉरशिप प्रोडक्शन एंड एक्विज़िशन के असिस्टेंट कंट्रोलर के रूप में प्रमुख जहाज निर्माण परियोजनाओं का भी संचालन किया है।
उनके शीर्ष पद पर आने से ऑपरेशन्स, प्रशिक्षण और मानव संसाधन प्रबंधन के सभी क्षेत्रों में उनके विशाल अनुभव का राष्ट्रीय रक्षा अकादमी अत्यधिक लाभ प्राप्त करेगी।
वित्त मंत्रालय
सरकार ने राज्य सरकारों को 58,332.86 करोड़ रुपये के सामान्य मासिक हस्तांतरण की तुलना में 1,16,665.75 करोड़ रुपये के कर हस्तांतरण की दो किस्तें जारी कीं
केंद्र सरकार ने 10 अगस्त, 2022 को राज्य सरकारों को 58,332.86 करोड़ रुपये के सामान्य मासिक हस्तांतरण की तुलना में 1,16,665.75 करोड़ रुपये के कर हस्तांतरण की दो किस्तें जारी कीं।
यह कदम राज्यों की पूंजी और विकासात्मक व्यय में तेजी लाने के लिए उन्हें मजबूती प्रदान करने की भारत सरकार की प्रतिबद्धता के अनुरूप है।
जारी की गई राशि का राज्य-वार विवरण नीचे तालिका में दिया गया है:
अगस्त, 2022 के लिए केन्द्रीय करों और शुल्कों की कुल प्राप्ति का राज्य-वार वितरण
|
|
क्र.स.
|
|
राज्यों के नाम
|
|
कुल 
|
|
1
|
|
आंध्र प्रदेश
|
|
4,721.44
|
|
2
|
|
अरुणाचल प्रदेश
|
|
2,049.82
|
|
3
|
|
असम
|
|
3,649.30
|
|
4
|
|
बिहार
|
|
11,734.22
|
|
5
|
|
छत्तीसगढ़
|
|
3,974.82
|
|
6
|
|
गोवा
|
|
450.32
|
|
7
|
|
गुजरात
|
|
4,057.64
|
|
8
|
|
हरियाणा
|
|
1,275.14
|
|
9
|
|
हिमाचल प्रदेश
|
|
968.32
|
|
10
|
|
झारखंड
|
|
3,858.12
|
|
11
|
|
कर्नाटक
|
|
4,254.82
|
|
12
|
|
केरल
|
|
2,245.84
|
|
13
|
|
मध्य प्रदेश
|
|
9,158.24
|
|
14
|
|
महाराष्ट्र
|
|
7,369.76
|
|
15
|
|
मणिपुर
|
|
835.34
|
|
16
|
|
मेघालय
|
|
894.84
|
|
17
|
|
मिजोरम
|
|
583.34
|
|
18
|
|
नगालैंड
|
|
663.82
|
|
19
|
|
ओडि़शा
|
|
5,282.62
|
|
20
|
|
पंजाब
|
|
2,108.16
|
|
21
|
|
राजस्थान
|
|
7,030.28
|
|
22
|
|
सिक्किम
|
|
452.68
|
|
23
|
|
तमिलनाडु
|
|
4,758.78
|
|
24
|
|
तेलंगाना
|
|
2,452.32
|
|
25
|
|
त्रिपुरा
|
|
826
|
|
26
|
|
उत्तर प्रदेश
|
|
20,928.62
|
|
27
|
|
उत्तराखंड
|
|
1,304.36
|
|
28
|
|
पश्चिम बंगाल
|
|
8,776.76
|
|
|
|
कुल
|
|
1,16,665.72
अल्पसंख्यक कार्य मंत्रालय
केन्द्रीय अल्पसंख्यक कार्य मंत्री श्री मुख्तार अब्बास नकवी ने अंतर्राष्ट्रीय योग दिवस के अवसर पर उत्तर प्रदेश के आगरा जिले में पंच महल, फतेहपुर सीकरी में योग किया
केन्द्रीय अल्पसंख्यक कार्य मंत्री श्री मुख्तार अब्बास नकवी ने अंतर्राष्ट्रीय योग दिवस के अवसर पर आज आगरा के ऐतिहासिक पंच महल, फतेहपुर सीकरी में समाज के सभी वर्गों के बड़ी संख्या में मौजूद लोगों के साथ योग किया।
इस अवसर पर फतेहपुर सीकरी के लोकसभा सांसद श्री राजकुमार चाहर, विधायक श्री बाबूलाल चौधरी, उत्तर प्रदेश अल्पसंख्यक आयोग के अध्यक्ष श्री अशफाक सैफी सहित अन्य जन-प्रतिनिधि और विभिन्न क्षेत्रों के गणमान्य लोग भी उपस्थित थे। इनके अलावा अल्पसंख्यक कार्य मंत्रालय में सचिव श्रीमती रेनुका कुमार और अन्य वरिष्ठ अधिकारी, स्थानीय प्रशासन के अधिकारी और सभी वर्गों के लोग भी मौजूद थे।
इस अवसर पर, श्री नकवी ने कहा कि योग दुनिया भर में स्वास्थ्य, सद्भाव और खुशी के लिए "संपूर्ण भारतीय स्वास्थ्य की डलिया" है। उन्होंने कहा कि योग अच्छे स्वास्थ्य की "सुनहरी कुंजी" है और अच्छा स्वास्थ्य ही वास्तविक धन है।
अल्पसंख्यक कार्य मंत्री ने कहा कि वह खुद पिछले कई वर्षों से योग का अभ्यास कर रहे हैं। योग केवल एक व्यायाम नहीं है बल्कि यह "स्वास्थ्य विज्ञान" है। योग हमारे शरीर के साथ-साथ हमारे दिमाग को भी ऊर्जा प्रदान करता है। यह हमारे शरीर में संतुलन बनाए रखने में मदद करता है। योग न केवल जीवन शैली को सकारात्मक रूप से बदलता है बल्कि यह स्वास्थ्य के स्तर को भी बढ़ाता है।
श्री नकवी ने यह भी कहा कि आज पूरा विश्व जोश और उत्साह के साथ "अंतर्राष्ट्रीय योग दिवस" मना रहा है जो वैश्विक स्तर पर भारत की बढ़ती प्रतिष्ठा को प्रतिबिंबित करता है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अभी तक 67.09 करोड़ टीके लगाये जा चुके हैं
पिछले 24 घंटों के दौरान भारत में 45,392 नए मामले सामने आए
सक्रिय मामले कुल मामलों के 1.22 प्रतिशत हैं
भारत में वर्तमान में 3,99,778 सक्रिय मामले हैं
वर्तमान में रिकवरी दर 97.45 प्रतिशत है
पिछले 24 घंटों के दौरान 34,791 रोगी स्वस्थ हुए, देश भर में अभी तक कुल 3,20,63,616 मरीज स्वस्थ हुए
साप्ताहिक पॉजिटिविटी दर वर्तमान में 2.66 प्रतिशत है; पिछले 70 दिनों से 3 प्रतिशत से कम है
दैनिक पॉजिटिविटी दर 2.72 प्रतिशत है
अभी तक कुल 52.65 करोड़ जांचें की जा चुकी हैं
प्रधानमंत्री कार्यालय
प्रधानमंत्री की जी-7 शिखर सम्मेलन के दौरान अर्जेंटीना के राष्ट्रपति से भेंट
प्रधानमंत्री श्री नरेन्द्र मोदी ने जी-7 शिखर सम्मेलन के दौरान 26 जून, 2022 को म्यूनिख में अर्जेंटीना के राष्ट्रपति महामहिम श्री अलबर्टो फर्नांडीज से भेंट की।
दोनों शासनाध्यक्षों के बीच यह पहली द्विपक्षीय मुलाकात थी। दोनों शासनाध्यक्षों ने वर्ष 2019 में स्थापित द्विपक्षीय रणनीतिक साझेदारी के कार्यान्वयन की प्रगति की समीक्षा की। दोनों के बीच विभिन्न विषयों जैसे व्यापार और निवेश; दक्षिण-दक्षिण सहयोग, खासतौर से फार्मा सेक्टर में; जलवायु परिवर्तन, नवीकरणीय ऊर्जा, नाभिकीय औषधि, बैटरी चालित वाहन, रक्षा सहयोग, कृषि और खाद्य सुरक्षा; पारंपरिक औषधि, सांस्कृतिक सहयोग के साथ-साथ अंतर्राष्ट्रीय संस्थाओं में समन्वय पर चर्चा हुई। इन सभी क्षेत्रों में आपसी संबंधो को बढ़ाने पर दोनों पक्षों ने सहमति व्यक्त की।
सामाजिक न्याय एवं अधिकारिता मंत्रालय
प्रधानमंत्री कल दिल्ली में डॉ. अम्बेडकर राष्ट्रीय स्मारक का उद्घाटन करेंगे
प्रधानमंत्री श्री नरेन्द्र मोदी डॉ. भीम राव अम्बेडकर के 26 अलीपुर रोड, दिल्ली स्थित महापरिनिर्वाण स्थल पर डॉ. अम्बेडकर राष्ट्रीय स्मारक का उद्घाटन करेंगे। यह स्मारक भारत के संविधान निर्माता डॉ. अम्बेडकर के जीवन और उनके योगदान को समर्पित है। प्रधानमंत्री ने 21 मार्च, 2016 को इसकी आधारशिला रखी थी।
भारत रत्न बाबा साहब डॉ. भीम राव अम्बेडकर का जन्म मध्य प्रदेश में मऊ में 14 अप्रैल, 1891 को हुआ था और वह स्वतंत्र भारत के पहले कानून मंत्री थे। 1 नवम्बर, 1951 को केन्द्रीय मंत्रिमंडल से इस्तीफा देने के बाद, डॉ. अम्बेडकर 26, अलीपुर रोड, दिल्ली में सिरोही के महाराजा के घर में रहने लगे जहां उन्होंने 6 दिसम्बर, 1956 को आखिरी सांस ली और महापरिनिर्वाण प्राप्त किया। डॉ. अम्बेडकर की स्मृति में पूर्व प्रधानमंत्री श्री अटल बिहारी वाजपेयी ने 2 दिसम्बर, 2003 को महापरिनिर्वाण स्थल राष्ट्र को समर्पित किया था। बाबा साहब के अनुयायी उस स्थान को पवित्र मानते हैं जहां उन्होंने महापरिनिर्वाण प्राप्त किया। चूंकि इस इमारत को संविधान निर्माता बाबा साहब के स्मारक के रूप में निर्मित किया गया है, इमारत को पुस्तक का आकार दिया गया है।
इस इमारत में एक प्रदर्शनी स्थल, स्मारक, बुद्ध की प्रतिमा के साथ ध्यान केन्द्र, डॉ. अम्बेडकर की 12 फुट की कांस्य प्रतिमा है। प्रवेश द्वार पर अशोक स्तम्भ  और पीछे की तरफ ध्यान केन्द्र बनाया गया है। इसमें सीवेज शोधन संयंत्र , वर्षा जल सिंचाई प्रणाली और नेट मीटरिंग के साथ छत पर सौर ऊर्जा  संयंत्र स्थापित किया गया है। इमारत 7374 वर्ग मीटर क्षेत्र में खड़ी की गई है और इसका कुल निर्मित क्षेत्र 6758 वर्ग मीटर है।
मुख्य विशेषताएं:
|
|
ध्यान केन्द्र
|
|
:
|
|
मुख्य इमारत के पिछले हिस्से में भगवान बुद्ध की प्रतिमा के साथ ध्यान केन्द्र
|
|
संगीतमय फव्वारा
|
|
:
|
|
संगीत और तरह-तरह की लाइटों के साथ संगीतमय फव्वारा
|
|
|
|
|
|
|
|
सामने की तरफ प्रकाश व्यवस्था
|
|
:
|
|
इमारत का रूप रंग बेहतर दिखाई दे इसके लिए सामने की तरफ प्रकाश व्यवस्था
|
|
छतरी
|
|
:
|
|
बौद्ध छतरी में डॉ. अम्बेडकर की आवक्ष प्रतिमा
|
|
बोधि वृक्ष
|
|
:
|
|
बाहरी हिस्से में रोपा गया
|
|
तोरण द्वार
|
|
:
|
|
संख्या 02
|
|
ए. वी. संग्रहालय
|
|
:
|
|
स्थिर मीडिया, गतिशील मीडिया और श्रव्य दृश्य विषय वस्तु तथा मल्टीमीडिया टेक्नोलॉजी के जरिए उनके जीवन और आधुनिक भारत को उनके योगदान की जानकारी में तल्लीन कर देने वाला संग्रहालय।
|
||
||
|
रक्षा मंत्रालय
वायुसेना के उप प्रमुख आरकेएस भदौरिया अगले वायुसेना प्रमुख नियुक्त
सरकार ने वायु सेना के उप प्रमुख एयर मार्शल आरकेएस भदौरिया, पीवीएसएम, एवीएसएम, वीएम, एडीसी को वायु सेना प्रमुख एयर चीफ मार्शल बीएस धनोआ, पीवीएसएम, एवीएसएम, वाईएसएम, वीएम की सेवानिवृत्ति के बाद अगले वायु सेना प्रमुख के रूप में नियुक्त करने का फैसला किया है। एयर चीफ मार्शल बी एस धनोआ 30 सितंबर 2019 को सेवा निवृत्त होंगे।
एयर मार्शल आरकेएस भदौरिया ने जून 1980 में भारतीय वायु सेना के फाइटर स्ट्रीम में कमीशन प्राप्त किया था और वह विभिन्न कमान, स्टाफ और इंस्ट्रक्शनल पदों पर रहे हैं।
एयर मार्शल भदौरिया पीवीएसएम, एवीएसएम, वीएम हैं और वह सर्वोच्च कमांडर के एडीसी में से एक हैं।
रक्षा मंत्रालय
तटीय रक्षा अभ्यास सी विजिल-22 का समापन
दो दिवसीय तटीय रक्षा अभ्यास सी विजिल-22 दिनांक 15 नवंबर, 2022 से 16 नवंबर, 2022 तक आयोजित किया गया। अभ्यास 'सी विजिल' की अवधारणा और भौगोलिक विस्तार में देश के पूरे समुद्र तट और ईईजेड में शांति से लेकर युद्ध-काल तक के आकस्मिक ख़तरे शामिल थे। इसके अलावा अभ्यास के दौरान तटीय सुरक्षा तंत्र में किसी भी तरह के उल्लंघन के मामले में तट पर किए जाने वाले शमन उपायों का सत्यापन भी किया गया।
इस अभ्यास में नौ तटीय राज्यों और चार केंद्र शासित प्रदेशों की 17 से अधिक ऐसी सरकारी एजेंसियों की भागीदारी शामिल थी जो तटीय रक्षा तंत्र और तटीय सुरक्षा संबंधी ढांचे में शामिल हैं। सी विजिल अभ्यास के इस संस्करण में सभी समुद्री सुरक्षा एजेंसियों से सबसे बड़ी भागीदारी देखी गई। इस अभ्यास में भारतीय नौसेना , तटरक्षक , राज्यों की समुद्री/ तटीय पुलिस, सीमा शुल्क, वन विभाग, बंदरगाह प्राधिकरणों और निजी ऑपरेटरों की 500 से अधिक सरफेस संपत्तियों ने भाग लिया । पूरी तटरेखा को भारतीय नौसेना और कोस्टगार्ड के जहाजों एवं विमानों द्वारा निगरानी में रखा गया था । अपतटीय प्लेटफार्मों पर काम करने वाले विशेष अभियान कर्मियों को सुदृढ़ करने के लिए हेलीकाप्टरों को काम में लगाया गया।
चूंकि बंदरगाह समुद्र से होने वाले व्यापार का मुख्य केंद्र होते हैं, इसलिए अभ्यास के दौरान बंदरगाहों के सुरक्षा तंत्र का सत्यापन भी किया गया एवं आपात स्थिति से निपटने के लिए सभी बंदरगाहों की संकट प्रबंधन योजनाओं का उनकी प्रभावशीलता के लिए मूल्यांकन किया गया था । समुद्री आतंकवाद जैसे कृत्यों से निपटने के लिए राज्य पुलिस की टीमों, भारतीय नौसेना के मैरीन कमांडोज़ एवं राष्ट्रीय सुरक्षा गार्ड के कमांडोज़ का इस्तेमाल भी किया गया।
एनसीसी को प्रोत्साहन देने के माननीय प्रधानमंत्री के दृष्टिकोण को ध्यान में रखते हुए सभी तटीय राज्यों एवं केंद्र शासित प्रदेशों में 800 से अधिक एनसीसी कैडेट्स द्वारा उत्साहपूर्ण भागीदारी देखी गई । समूचे देश में चलाए गए वास्तविक अभ्यास में एनसीसी कैडेट्स की भागीदारी के परिणामस्वरूप कैडेट्स के बीच जागरूकता व भागीदारी में बढ़ोतरी हुई।
अभ्यास ने राष्ट्रीय कमान, नियंत्रण, संचार एवं खुफिया  नेटवर्क नामक तकनीकी निगरानी अवसंरचना का सत्यापन भी किया गया । गुरुग्राम में सूचना प्रबंधन एवं विश्लेषण केंद्र  और भारतीय नौसेना एवं कोस्टगार्ड स्टेशनों पर इसके विभिन्न नोड्स का निगरानी व सूचना प्रसार तंत्र के समन्वय के लिए प्रयोग किया गया।
अभ्यास के निर्धारित किए गए उद्देश्यों को सभी हितधारकों की पूरे दिल से भागीदारी के माध्यम से पूरा किया गया । अभ्यास में शामिल विभिन्न एजेंसियों के बीच सहयोग और समन्वय तटीय रक्षा के क्षेत्र में हुई प्रगति का सुनिश्चित संकेत है एवं यह अभ्यास समुद्री क्षेत्र में तटीय रक्षा तथा राष्ट्रीय सुरक्षा को आगे ले जाने में एक लंबा रास्ता तय करेगा।